text: La Salle Campus Barcelona - Missió
  Missió i Objectius de l'Innova Institute
  L'Innova Institute té com a missió participar, dins de la comunitat científica mundial, en la generació de recerca capdavantera en els àmbits de la gestió tecnològica, la innovació i l'emprenedoria. L'Institut usa els valors institucionals de La Salle per integrar persones de procedències culturals diverses que, tot desenvolupant la seva tasca en un entorn de responsabilitat social i ètica, aporten el seu esforç per generar i disseminar coneixement científic d'excel·lència.
  Els investigadors de l'Innova Institute estan treballant amb la voluntat de liderar l'aplicació de la recerca tant en els processos d'innovació tecnològica de les empreses i organitzacions d'avui en dia com en la gestió del canvi en que aquestes es veuen sotmeses. L'institut té com a tret diferencial, també, la formació d'investigadors de primera línea, en un entorn global, que els proporcioni les competències, els coneixements i les habilitats per incorporar les noves teories a la pràctica de la gestió i fer avançar la ciència dins els àmbits de l'enginyeria i la gestió empresarial.
  L'Innova Institute participa, dins un entorn global, amb altres centres d'excel·lència d'arreu del món per proporcionar lideratge intel·lectual tant als acadèmics com als professionals. Les empreses i organitzacions, tant de Catalunya com d'Europa, han d'afrontar en un futur proper el repte de la innovació tecnològica i de l'emprenedoria. L'Institut vol ser actor principal, lliure i independent en aquest procés i vol atraure les inquietuds semblants que ja poden existir en el nostre entorn més proper o pròxim. Aquest procés, en un enfocament basat en temes crítics i emergents, ha de col·laborar a la generació de benestar a través de la creació de noves empreses tecnològiques i de millorar, mitjançant la innovació tecnològica, les organitzacions que ja existeixen.
  L'Innova Institute basa la seva actuació en avançar cap a l'acompliment de les fites següents:
  Esdevenir l'instrument de recerca de la Business Engineering School en innovació tecnològica i emprenedoria.
  Ser un centre actiu en la generació i disseminació de coneixement sobre la gestió de la innovació tecnològica.
  Posicionar-se com a dinamitzador de les activitats en gestió de la innovació tecnològica entre el teixit empresarial català.
  Esdevenir un referent internacional, fent èmfasi a Europa i Sudamèrica, com a centre de recerca en gestió de la innovació tecnològica i l'emprenedoria.